
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 634 

30 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση και ορισμός μελών Ομάδας Διοίκησης 
Έργου των Κέντρων Εξυπηρέτησης Πολιτών 


(Κ.Ε.Π.). 1 

Πολιτογράφηση του αλλογενούς αλλοδαπού ΝΙΚΟ- 
ΛΟΒ ΒΙΛΙΖΑΡτου ΒΛΑΝΤΙΜΙΡ. 2 


Αντικατάσταση της υπ’ αριθμ. Φ.6/18467/Β3/8/4/2003, 
ΦΕΚ Β' 439/11.4.2003 «Ρύθμιση θεμάτων σχετικά 
με τη διαδικασία εξετάσεων μαθημάτων για ανα¬ 
γνώριση πτυχίων Ιατρικής και Οδοντιατρικής που 
χορηγούνται από ομοταγή Πανεπιστήμια του εξω¬ 
τερικού» . 3 

Σύσταση ειδικής νομοπαρασκευαστικής επιτροπής με 
σκοπό την τελική επεξεργασία του σχεδίου Νόμου 
«εναρμόνιση στην εθνική νομοθεσία της Οδηγίας 
2002/58/ΕΚ του Ευρωπαϊκού Κοινοβουλίου και του 
Συμβουλίου της 12.7.2002, σχετικά με την επεξερ¬ 
γασία των δεδομένων προσωπικού χαρακτήρα και 
την προστασία της ιδιωτικής ζωής στον τομέα των 


ηλεκτρονικών επικοινωνιών». 4 

Καθιέρωση υπερωριακής απασχόλησης σε ιδιωτικού 
δικαίου αορίστου χρόνου προσωπικό της Εθνικής 
Πινακοθήκης και Μουσείου Αλεξάνδρου Σούτζου 
ΕΠΜΑΣ. 5 


Συγχώνευση των Ν.Π.Δ.Δ. «Α' Κ.Α.Π.Η. Δήμου Ελευσί¬ 
νας και Β' Κ.Α.Π.Η. Δήμου Ελευσίνας» σε ενιαίο Νο¬ 
μικό Πρόσωπο Δημοσίου Δικαίου με την επωνυμία 


«Κέντρο Ανοικτής Προστασίας Ηλικιωμένων Δήμου 
Ελευσίνας». 6 

Σύσταση Νομικού Προσώπου στο Δήμο Χαλανδρίου 
Ν. Αττικής μετο όνομα«23η Σχολική Επιτροπή» ... 7 


ΑΠΟΦΑΣΕΙ Σ 

Αριθ. ΔΙΔΚ/Φ.38/9019 (1) 

Συγκρότηση και ορισμός μελών Ομάδας Διοίκησης 

Έργου των Κέντρων Εξυπηρέτησης Πολιτών (Κ.Ε.Π.). 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Της παρ. 18 του άρθρου 18 του Ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» (ΦΕΚ 107/Α/30.5.1997). 

β) Του Ν. 3013/2002 «Αναβάθμιση της πολιτικής προ¬ 
στασίας και λοιπές διατάξεις». 

γ) Του Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης κ.α. διατά¬ 
ξεις» (ΦΕΚ251/Α72000). 

δ) Του Ν. 2880/2001 «Πρόγραμμα ΠΟΛΙΤΕΙΑ για τη με¬ 
ταρρύθμιση και τον εκσυγχρονισμό της Δημόσιας Διοίκη¬ 
σης» (ΦΕΚ9/Α72001). 

2. Την ΔΙΔΚ/Φ1/2/6139 (ΦΕΚ 527/Β/24.3.2004) «Ανάθε¬ 
ση αρμοδιοτήτων στους υφυπουργούς ΕΣ.Δ.Δ.Α.». 

3. Το γεγονός ότι η ανάπτυξη λειτουργίας των Κέντρων 
Εξυπηρέτησης Πολιτών στους Ο.Τ.Α. όλης της χώρας 
έχει καταστήσει αναγκαία τη δημιουργία μηχανισμού δι¬ 
οίκησης του έργου τους, με στόχους τον καλύτερο συ¬ 
ντονισμό της λειτουργίας τους, την αξιολόγησή τους και 
τη μέγιστη αξιοποίηση των αποτελεσμάτων τους. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού καθ’ όσον η σχετική δαπάνη θα προκύ- 
ψει με τον καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο 
εδάφιο της παρ. 18 του άρθρου 18 του Ν. 2503/1997 Κοι¬ 
νής Υπουργικής Απόφασης, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α. Συγκροτούμε στη Γενική Γραμματεία Δημόσιας Διοί¬ 
κησης και Ηλεκτρονικής Διακυβέρνησης του Υπουργείου 
Εσωτερικών, Δημόσιας Διοίκησης και Αποκέντρωσης, 
στο πλαίσιο υλοποίησης του Προγράμματος «ΠΟΛΙΤΕΙΑ» 
Ομάδα Διοίκησης Έργου των Κέντρων Εξυπηρέτησης 
Πολιτών (Κ.Ε.Π.) με αντικείμενο την οργάνωση, την επο- 
πτεία, την παρακολούθηση, την αξιολόγησή τους και το 
συντονισμό της λειτουργίας τους. 

Έργο της Ομάδας είναι: 

α) Η εισήγηση προς την πολιτική ηγεσία του 
ΥΠΈΣ.Δ.Δ.Α. προτάσεων για τη βελτίωση των συνθηκών 
λειτουργίας τους και την παροχή υπηρεσιών προς τους 
πολίτες. 

β) Ο σχεδιασμός και η εφαρμογή συστήματος παρακο¬ 
λούθησης / αξιολόγησης της λειτουργίας των Κ.Ε.Π. 

γ) Η συνεργασία με τις Ο.Δ.Ε. των Περιφερειών για τα 
ΚΕΠ, που έχουν ως αρμοδιότητατηνπαρακολούθηση της 
λειτουργίας όλων των ΚΕΠ των Περιφερειών. 

δ) Η διαπίστωση δυσλειτουργιών στα ΚΕΠ όλης της χώ¬ 
ρας με επιτόπιες επισκέψεις και η υποστήριξη της καλής 
λειτουργίας τους. 

ε) Ο χειρισμός των θεμάτων δημοσιότητας των ΚΕΠ και 
ευαισθητοποίησης των πολιτών για τα θέματα των ΚΕΠ, 
καθώς και ο σχεδιασμός έκδοσης μηνιαίου εντύπου για τη 
λειτουργία των ΚΕΠ σε όλη τη χώρα. 

Η Ομάδα Διοίκησης Έργου ΚΕΠ, η οποία έχει ως αρμο¬ 
διότητα την υλοποίηση των αναφερομένων στην παρ. Α 
(α-ε) της Απόφασης, συγκροτείται από έναν (1) Υπεύθυνο 
του Έργου και έναν (1) Αναπληρωτή Υπεύθυνο Έργου, 
τρεις (3) Υπευθύνους των Τομέων και έντεκα (11) Στελέχη 
της Δημόσιας Διοίκησης και διαρθρώνεται ως εξής: 

• Υπεύθυνος (Ριό)θοΙ Μαπαροή Διοίκησης του Έργου. 
Ο Υπεύθυνος Διοίκησης του Έργου είναι αρμόδιος για 
την καλή οργάνωση, συντονισμό, λειτουργία του έργου, 
καθώς και την καθοδήγηση των Υπευθύνων των Τομέων 
διοίκησης του έργου. Διαμορφώνει τον Εσωτερικό Κανο¬ 
νισμό Λειτουργίας της Μονάδας Διοίκησης Έργου των 
ΚΕΠ και εισηγείται αρμοδίως για την έκδοσή του. Είναι 
ακόμα υπεύθυνος για το συντονισμό και την αποτελεσμα¬ 
τική λειτουργία των Ομάδων Διοίκησης Έργου των Περι¬ 
φερειών για τα ΚΕΠ, που έχουν ως αρμοδιότητα την πα¬ 
ρακολούθηση της λειτουργίας όλων των ΚΕΠ των Περι¬ 
φερειών. 

• Αναπληρωτής Υπεύθυνος Έργου. Επικουρεί τον 
Υπεύθυνο του Έργου κατά την άσκηση των ανωτέρω αρ¬ 
μοδιοτήτων. Επίσης τον αναπληρώνει όταν απουσιάζει ή 
κωλύεται. 

Τομείς Διοίκησης του έργου: 

1. Τομέας Οικονομικών Θεμάτων (με ευθύνη για άλατα 
οικονομικά και χρηματοπιστωτικά θέματα των ΚΕΠ). Αντι¬ 
κείμενο του τομέα είναι η συνεργασία και η συντονισμένη 
δράση των αρμόδιων υπηρεσιακών μονάδων του 
ΥΠΈΣ.Δ.Δ.Α. (Διευθύνσεις Οικονομικού, Δ/νση Ανάπτυ¬ 
ξης Οικονομικών Προγραμμάτων, Δ/νση Οικονομικών 
Ο.Τ.Α.) για την αντιμετώπιση όλων των οικονομικών και 
χρηματοπιστωτικών θεμάτων, καθώς και των θεμάτων 
του Γ’ Κ.Π.Σ. που αφορούν τα ΚΕΠ. 

2. Τομέας Προσωπικού (με ευθύνη για τα θέματα του 
προσωπικού των ΚΕΠ). Αντικείμενο του τομέα είναι η συ¬ 
νεργασία και η συντονισμένη δράση των αρμόδιων υπη¬ 
ρεσιακών μονάδων του ΥΠΈΣ.Δ.Δ.Α. (Δ/νση Προσλήψε¬ 
ων, Δ/νση Εκπαίδευσης, Δ/νσεις Προσωπικού Ι.Δ. και 
Ο.Τ.Α.), καθώς και των συναρμόδιων δημοσίων υπηρε¬ 


σιών και φορέων, για την αντιμετώπιση των θεμάτων που 
αφορούν το προσωπικό (συμβάσεις, υπηρεσιακή κατά¬ 
σταση και εκπαίδευση) των ΚΕΠ. 

3. Τομέας Τεχνικών και Λειτουργικών Θεμάτων (με ευ¬ 
θύνη για τα θέματα λειτουργίας και προβολής των ΚΕΠ, 
καθώς και για τα τεχνικά θέματα των ΚΕΠ). Αντικείμενο 
του τομέα είναι η συνεργασία και η συντονισμένη δράση 
των αρμόδιων υπηρεσιακών μονάδων του ΥΠΈΣ.Δ.Δ.Α. 
(Απλούστευσης Διαδικασιών, Σχέσεων Κράτους-Πολίτη, 
Αποδοτικότητας, Λειτουργίας και Οργάνωσης Ο.Τ.Α., Τε¬ 
χνικών Υπηρεσιών), καθώς και των συναρμόδιων δημο¬ 
σίων υπηρεσιών και φορέων για την αντιμετώπιση όλων 
των θεμάτων λειτουργίας και προβολής που αφορούν τα 
ΚΕΠ. Αντικείμενο του τομέα είναι επίσης η συνεργασία και 
η συντονισμένη δράση των αρμόδιων υπηρεσιακών μονά- 
δωντου ΥΠΈΣ.Δ.Δ.Α. (ΔΗΕΣ, ΔΜΗΕΣ, ΥΑΠ κ.λ.π.), καθώς 
και των άλλων δημοσίων υπηρεσιών και φορέων και των 
αναδόχωντου έργου «ΑΡΙΑΔΝΗ» και άλλων συναφών έρ¬ 
γων, για την αντιμετώπιση όλων των τεχνικών θεμάτων 
που αφορούντα ΚΕΠ. 

Την Ομάδα Διοίκησης Έργου ΚΕΠ επικουρεί Γραμμα¬ 
τεία, αποτελούμενη από υπαλλήλους του ΥΠΈΣ.Δ.Δ.Α. 

Β. Ορίζουμε τα μέλη της Ομάδας Διοίκησης Έργου ΚΕΠ 
ως εξής 

• Κωνσταντίνος Αργυρού, υπάλληλος με βαθμό Διευ¬ 
θυντή του κλάδου ΠΕ Διοικητικής Οργάνωσης της 
Γ.Γ.Δ.Δ.Η.Δ/ΥΠ.ΕΣ.Δ.Δ.Α., Προϊστάμενος της Διεύθυν¬ 
σης Προσωπικού Ιδιωτικού Δικαίου της Γενικής Διεύθυν¬ 
σης Κατάστασης Προσωπικού, ως υπεύθυνος (Ριό)θοΙ 
πιαηαρθή Διοίκησης Έργου των ΚΕΠ. 

• Ευάγγελος Παπανικολάου, Ειδικός Σύμβουλος σε θέ¬ 
ματα Πληροφορικής του ΥΠΈΣ.Δ.Δ.Α., ως αναπληρωτής 
υπεύθυνος. 

• Ευαγγελία Βασιλείου, υπάλληλος με βαθμό Διευθυντή 
του κλάδου ΠΕ Διοικητικής Οργάνωσης της Γ.Γ.Δ.Δ.Η.Δ./ 
ΥΠΈΣ.Δ.Δ.Α, Προϊσταμένη της Διεύθυνσης Οικονομικού 
της Γενικής Διεύθυνσης Διοικητικής Υποστήριξης, ως 
υπεύθυνη του Τομέα Οικονομικών Θεμάτων. 

• Δήμητρα Φραγγή, υπάλληλος με βαθμό Διευθυντή 
του κλάδου ΠΕΔιοικητικής Οργάνωσηςτης Γ.Γ.Δ.Δ.Η.Δ./ 
ΥΠΈΣ.Δ.Δ.Α, Προϊσταμένη της Διεύθυνσης Διοικητικού 
της Γενικής Διεύθυνσης Διοικητικής Υποστήριξης, ως 
υπεύθυνη του Τομέα Θεμάτων Προσωπικού 

• Νικόλαος Σαριδάκης, υπάλληλος μεΑ' βαθμό του κλά¬ 
δου ΠΕ Πληροφορικής της Γ.Γ.Δ.Δ.Η.Δ./ΥΠ.ΕΣ.Δ.Δ.Α., ως 
υπεύθυνος του Τομέα Τεχνικών Λειτουργικών Θεμάτων. 

• Δημήτριος Παπασπύρου, υπάλληλος με βαθμό Διευ¬ 
θυντή του κλάδου ΠΕ Διοικητικής Οργάνωσης της 
Γ.Γ.Δ.Δ.Η.Δ./ΥΠ.ΕΣ.Δ.Δ.Α., Προϊστάμενος της Διεύθυν¬ 
σης Διοίκησης Ανθρώπινου Δυναμικού της Γενικής Διεύ¬ 
θυνσης Κατάστασης Προσωπικού, ως μέλος του Τομέα 
Οικονομικών Θεμάτων. 

• Αλέξανδρος Δενεζάκος, υπάλληλος με Α' βαθμό του 
κλάδου ΠΕ Διοικητικής Οργάνωσης της Γ.Γ.Δ.Δ.Η.Δ./ 
ΥΠΈΣ.Δ.Δ.Α., ως μέλος του Τομέα Οικονομικών Θεμά¬ 
των. 

• Νικόλαος Παπαμιχαλόπουλος, υπάλληλος με Α' βαθ¬ 
μό του κλάδου ΠΕ Διοικητικής Οργάνωσης της 
Γ.Γ.Δ.Δ.Η.Δ./ΥΠ.ΕΣ.Δ.Δ.Α., ως μέλος του Τομέα Οικονο¬ 
μικών Θεμάτων. 

• Σταμάτα Μανωλά, υπάλληλος με Α' βαθμό του κλάδου 
ΔΕ Διοικητικού-Λογιστικού της Γ.Γ.Δ.Δ.Η.Δ./ΥΠ.ΕΣ.Δ.Δ.Α., 
ως μέλος του Τομέα Οικονομικών Θεμάτων. 

• Μαρία Μαυραγάνη, υπάλληλος με Α' βαθμό του κλά¬ 
δου ΠΕ Διοικητικού του ΥΠ.ΕΣ.Δ.Δ.Α., ως μέλος του Το¬ 
μέα Οικονομικών Θεμάτων. 

• Παναγιώτης Νταής, υπάλληλος με Α' βαθμό του κλά¬ 
δου ΠΕ Διοικητικής Οργάνωσης της Γ.Γ.Δ.Δ.Η.Δ./ 
ΥΠ.ΕΣ.Δ.Δ.Α., ως μέλος του Τομέα Οικονομικών Θεμά¬ 
των. 

• Θεόδωρος Κοροντζής, υπάλληλος με βαθμό Διευθυ¬ 
ντή του κλάδου ΠΕ Διοικητικής Οργάνωσης της 
Γ.Γ.Δ.Δ.Η.Δ./ΥΠ.ΕΣ.Δ.Δ.Α., Προϊστάμενος της Διεύθυν¬ 
σης Σχέσεων Κράτους - Πολίτη της Γενικής Διεύθυνσης 
Διοικητικής Οργάνωσης και Διαδικασιών ως μέλος του 
Τομέα Θεμάτων Προσωπικού. 

• Ιωάννα Παπαδάκη, υπάλληλος με Α' βαθμό του κλά¬ 
δου ΠΕ Διοικητικού-Οικονομικού του Α.Σ.Ε.Π., αποσπα¬ 
σμένη στο Γραφείο Γενικού Γραμματέα Δημόσιας Διοίκη¬ 
σης, ως μέλος του Τομέα Θεμάτων Προσωπικού. 

• Στοματική Μηνακάκη, υπάλληλος με Α' βαθμό του 
κλάδου ΠΕ Διοικητικής Οργάνωσης της Γ.Γ.Δ.Δ.Η.Δ./ 
ΥΠ.ΕΣ.Δ.Δ.Α., ως μέλος του Τομέα Θεμάτων Προσωπι¬ 
κού. 

• Ελευθέριος Τζιώκας, υπάλληλος με Α'βαθμό του κλά¬ 
δου ΠΕ Πληροφορικής της Γ.Γ.Δ.Δ.Η.Δ./ΥΠ.ΕΣ.Δ.Δ.Α., 
ως μέλος του Τομέα Τεχνικών/Λειτουργικών Θεμάτων. 

• Μαρίνα Πούλου, υπάλληλος με Α' βαθμό του κλάδου 
ΠΕ Διοικητικής Οργάνωσης της Γ.Γ.Δ.Δ.Η.Δ./ 
ΥΠ.ΕΣ.Δ.Δ.Α., ως μέλος του Τομέα Τεχνικών/Λειτουργι- 
κών Θεμάτων. 

• Γεώργιος Κωστάκος, υπάλληλος με Α' βαθμό του κλά¬ 
δου ΤΕ Διοικητικού-Λογιστικού της Γ.Γ.Δ.Δ.Η.Δ./ 
ΥΠ.ΕΣ.Δ.Δ.Α., ως μέλος του Τομέα Τεχνικών/Λειτουργι- 
κών Θεμάτων. 

• Αγγελική Μαγνήσαλη, υπάλληλος με Α' βαθμό του 
κλάδου ΠΕ Διοικητικής Οργάνωσης της Γ.Γ.Δ.Δ.Η.Δ./ 
ΥΠ.ΕΣ.Δ.Δ.Α., ως μέλος του Τομέα Τεχνικών/Λειτουργι- 
κών Θεμάτων. 

• Αντώνιος Στάσής, υπάλληλος μεΔ' βαθμό του κλάδου 
ΠΕ Πληροφορικής της Γ.Γ.Δ.Δ.Η.Δ./ΥΠ.ΕΣ.Δ.Δ.Α., ως μέ¬ 
λος του Τομέα Τεχνικών/Λειτουργικών Θεμάτων. 

• Ιωάννης Βασιλείου, υπάλληλος με Δ' βαθμό του κλά¬ 
δου ΤΕ Πληροφορικής της Γ.Γ.Δ.Δ.Η.Δ./ΥΠ.ΕΣ.Δ.Δ.Α., ως 
μέλος του Τομέα Τεχνικών/Λειτουργικών Θεμάτων. 

• Κωνσταντίνος Κολυδάς, υπάλληλος με Α' βαθμό του 
κλάδου ΔΕ Διοικητικού-Λογιστικού της Γ.Γ.Δ.Δ.Η.Δ./ 
ΥΠ.ΕΣ.Δ.Δ.Α., ως γραμματέας. 

• Μαρία-Βασιλική Σταματιάδου, υπάλληλος της Δ.Ε.Η. 
με σχέση εργασίας ιδιωτικού δικαίου αορίστου χρόνου, 
αποσπασμένη στο Γραφείο του Γενικού Γραμματέα Δη¬ 
μόσιας Διοίκησης, ως γραμματέας. 

Η διάρκεια λειτουργίας της Ομάδας Διοίκησης Έργου 
των ΚΕΠ ορίζεται σε ένα (1) έτος από τη δημοσίευση της 
απόφασης αυτής, η οποία μπορεί να παρατείνεται με την 
έκδοση όμοιας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 


( 2 ) 

Πολιτογράφηση του αλλογενούς αλλοδαπού 
ΝΙΚΟΛΟΒ ΒΙΛΙΖΑΡ του ΒΛΑΝΤΙΜΙΡ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 47513/7018/20.4.2004 απόφαση του Υφυ¬ 
πουργού Εσωτερικών Δημ. Διοίκησης και Αποκ/σης, γίνε¬ 
ται δεκτή η από 1.11.1995 αίτηση πολιτογράφησης του 
αλλογενούς αλλοδαπού ΝΙΚΟΛΟΒ ΒΙΛΙΖΑΡ του ΒΛΑΝΤΙ- 
ΜΙΡ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθ. Φ.6/37695/Β3 (3) 

Αντικατάσταση της υπ’ αριθμ. Φ.6/18467/Β3/8/4/2003, 
ΦΕΚ Β' 439/11.4.2003 «Ρύθμιση θεμάτων σχετικά με τη 
διαδικασία εξετάσεων μαθημάτων για αναγνώριση 
πτυχίων Ιατρικής και Οδοντιατρικής που χορηγούνται 
από ομοταγή Πανεπιστήμια του εξωτερικού». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 του παρ. 5 του Ν. 
3027/2002 (Α' 152). 

Το Ν. 741/1977 (Α' 314), όπως τροποποιήθηκε και ισχύ¬ 
ει σήμερα. 

2. Την 443/18.10.2002 γνώμη του Διοικητικού Συμβουλί¬ 
ου του ΔΙ.Κ.Α.Τ.Σ.Α. και το 7511/18.2.2003 έγγραφο του 
ΔΙ.Κ.Α.Τ.Σ.Α. 

3. Το αριθμ. 462/10.10.2003 πρακτικό του ΔΙ.Κ.Α.Τ.Σ.Α. 

4. Την με αρ. Φ.6/18467/Β3/8.4.2003 (ΦΕΚ Β' 439/ 
11.4.2003) απόφαση του Υπουργού Εθνικής Παιδείας και 
Θρησκευμάτων. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Η αριθμ. Φ.6/18467/Β3/8.4.2003 (ΦΕΚ Β' 439/11.4.2003) 
απόφασή μας αντικαθίσταται εξ ολοκλήρου ως ακολού¬ 
θως: 

Άρθρο 1 

Πρόγραμμα εξετάσεων - δικαίωμα συμμετοχής - 
δικαιολογητικά 

1. Οι εξετάσεις για την αναγνώριση πτυχίων Ιατρικής και 
Οδοντιατρικής διενεργούνται δύο φορές το χρόνο. Οι 
ημερομηνίες των εξετάσεων ορίζονται εγκαίρως στην αρ¬ 
χή κάθε έτους από την Ειδική Επιτροπή του άρθρου 5 
παρ. 1 εδαφ. γ του Ν. 3027/2002 και δημοσιοποιούνται 
από το ΔΙ.Κ.Α.Τ.Σ.Α. 

2. Ο υποψήφιος, προκειμένου να συμμετάσχει στις εξε¬ 
τάσεις για την ΔΙ.Κ.Α.Τ.Σ.Α. αναγνώριση των πτυχίων Ια¬ 
τρικής ή Οδοντιατρικής ανάλογα, υποχρεούται να υπο¬ 
βάλει στο ΔΙ.Κ.Α.Τ.Σ.Α. (για μεν την Αθήνα Λεωφ. Μεσο¬ 
γείων 223, για δε την Θεσσαλονίκη: Διοικητήριο) τα εξής 
δικαιολογητικά: 

α) Αίτηση αναγνώρισης με πλήρη φάκελο, σύμφωνα με 
τις αποφάσεις του Διοικητικού Συμβουλίου του 
ΔΙ.Κ.Α.Τ.Σ.Α., τουλάχιστον δύο μήνες προ της ημερομη¬ 
νίας διεξαγωγής των εξετάσεων. 

β) Δήλωση συμμετοχής εγκαίρως, όπως έχει οριστείγια 
κάθε εξεταστική περίοδο, και 

γ) Απόδειξη καταβολής παράβολου εξετάσεων. 

Άρθρο 2 

Τόπος - τρόπος εξέτασης - εξεταστικά κέντρα - 
κατανομή εξεταζομένων στις αίθουσες 

1. Οι εξετάσεις στα μαθήματα για την αναγνώριση των 
πτυχίων Ιατρικής και Οδοντιατρικής που χορηγούνται 
από ομοταγή Πανεπιστήμια του εξωτερικού, διεξάγονται 
σε εξεταστικά κέντρα και ανάλογα με την επάρκεια των 
απαιτούμενων αιθουσών, που ορίζονται με απόφαση του 
Δ.Σ. του ΔΙ.Κ.Α.Τ.Σ.Α., η οποία ανακοινώνεται μαζί με την 
ημερομηνία ορισμού των εξετάσεων κάθε εξεταστικής 
περιόδου.Τα εξεταστικά κέντρα λειτουργούν στις έδρες 
των Τμημάτων Ιατρικής ή Οδοντιατρικής των πανεπιστη¬ 
μίων της χώρας μας κατά περίπτωση. Εάν ο αριθμός των 
εξεταζομένων σε κάποιο εξεταστικό κέντρο είναι μεγά¬ 
λος, μπορεί να ορισθεί ως εξεταστικό κέντρο και άλλο κτί¬ 
ριο που προσφέρεται για τις εξετάσεις. 

2. Η κατανομή των υποψηφίων ανά Πανεπιστημιακό 
ίδρυμα για κάθε εξεταστική περίοδο δημοσιοποιείται από 
το ΔΙ.Κ.Α.Τ.Σ.Α. τουλάχιστον είκοσι (20) ημέρες προ της 
ημερομηνίας των εξετάσεων και ταυτόχρονα αποστέλλο- 
νται οι σχετικοί πίνακες στα αρμόδια κατά περίπτωση Πα¬ 
νεπιστημιακά Τμήματα. Για την κατανομή αυτή λαμβάνε- 
ται υπόψη ο τόπος μόνιμης κατοικίας του εξεταζομένου 
και ο αριθμός των εξεταζομένων που μπορεί να δεχθεί κά¬ 
θε πανεπιστήμιο. 

3. Οι Πρόεδροι των Τμημάτων Ιατρικής ή Οδοντιατρι¬ 
κής, κατά περίπτωση, στις έδρες των οποίων έχουν ορι- 
σθεί τα εξεταστικά κέντρα, τουλάχιστον ένα μήνα προ των 
εξετάσεων ορίζουν: 

α) Τα μέλη Δ.Ε.Π. που θα έχουν την ευθύνη των εξετά¬ 
σεων (παραλαβή των θεμάτων στα Τμήματα, φωτοαντι- 
γράφησή τους και μεταφορά τους στις αίθουσες των εξε¬ 
τάσεων, και παροχή των αναγκαίων διευκρινίσεων στους 
εξεταζόμενους). 

β) Τα μέλη Δ.Ε.Π. που θα έχουν την ευθύνη για την πα¬ 
ραλαβή των γραπτών, τη συσκευασία τους και την απο¬ 
στολή τους στο ΔΙ.Κ.Α.Τ.Σ.Α. και 

γ) Τους επιτηρητές των εξετάσεων. Οι κατάλογοι μετά 
παραπάνω ονόματα και τα πλήρη στοιχεία τους (εκτός 
των επιτηρητών) πρέπει να αποσταλούν στο ΔΙ.Κ.Α.Τ.Σ.Α. 
είκοσι (20) ημέρες προ των εξετάσεων για ενημέρωση του 
Διοικητικού Συμβουλίου του ΔΙ.Κ.Α.Τ.Σ.Α. 

4. Οι υπεύθυνοι των εξεταστικών κέντρων με βάση τον 
αλφαβητικό ονομαστικό πίνακα των εξεταζομένων τον 
οποίο έχει αποστείλειτο ΔΙ.Κ.Α.Τ.Σ.Α. σε κάθε εξεταστικό 
κέντρο, τηρώντας την αλφαβητική σειρά, καταρτίζουν 
ανά κτίριο και αίθουσα ονομαστικές καταστάσεις τις οποί¬ 
ες μια ημέρα πριν την έναρξη των εξετάσεων τις αναρ- 
τούν στην είσοδο του εξεταστικού κέντρου σημειώνοντας 
κατάλληλες ενδείξεις από τις οποίες κάθε εξεταζόμενος 
μπορεί να διαπιστώσει σε ποιο κτίριο και αίθουσα υπάρχει 
η προορισμένη γι’αυτόν θέση. 

5. Κατά την είσοδο των εξεταζομένων στις αίθουσες γί¬ 
νεται από τους επιτηρητές έλεγχος της ταυτότητάς τους. 
Η ταυτότητα των εξεταζομένων ελέγχεται με το δελτίο 
αστυνομικής ταυτότητας τους ή άλλο επίσημο για την 
ταυτότητά τους έγγραφο που φέρει επικυρωμένη φωτο¬ 
γραφία τους ή βεβαίωση ταυτοπροσωπίας από αρμόδια 
Αρχή (Δήμος κ.λ.π.) στις περιπτώσεις αλλαγής ονοματο- 


δοσίας ή αποδόσεως στην ελληνική ξενόγλωσσων ονο¬ 
μάτων. 

Άρθρο 3 

Φυλλάδια εξετάσεων 

Η επεξεργασία των θεμάτων από τους εξεταζομένους 
γίνονται σε ομοιόμορφα τετράδια ή ηλεκτρονική σελίδα, 
ανάλογα με τον τρόπο εξετάσεων, που χορηγούνται με 
ευθύνη του ΔΙ.Κ.Α.Τ.Σ.Α. στους εξεταζομένους κατά μά¬ 
θημα. Σε αυτά ο εξεταζόμενος αναγράφει το ΟΝΟΜΑΤΕ¬ 
ΠΩΝΥΜΟ, ΠΑΤΡΩΝΥΜΟ, ΜΗΤΡΩΝΥΜΟτου καιτον αριθ¬ 
μό πρωτοκόλλου της αίτησης, που έχει υποβάλλει στο 
ΔΙ.Κ.Α.Τ.Σ.Α. για την αναγνώριση του τίτλου. 

Άρθρο 4 

Διενέργεια των εξετάσεων 

1. Οι εξετάσεις διενεργούνται κατά τις ημέρες Σάββατο 
και Κυριακή. 

2. Τα μέλη Δ.Ε.Π. που έχουν οριστεί για την επιλογή των 
θεμάτων προσέρχονται την ημέρα των εξετάσεων του συ¬ 
γκεκριμένου μαθήματος στην έδρα του ΔΙ.Κ.Α.Τ.Σ.Α., 
προτείνουν θέματα παρουσία του Προέδρου του Διοικη¬ 
τικού Συμβουλίου του ΔΙ.Κ.Α.Τ.Σ.Α. και του αρμοδίου μέ¬ 
λους του Διοικητικού Συμβουλίου κατά περίπτωση. Ο 
αριθμός των θεμάτων που προτείνει κάθε μέλος είναι του¬ 
λάχιστον ίσος με τον αριθμό των θεμάτων στα οποία έχει 
οριστεί από την Ειδική Επιτροπή να απαντήσουν οι εξετα¬ 
ζόμενοι. Τα θέματα περιλαμβάνουν ερωτήσεις πολλα¬ 
πλής επιλογής με σημείωση, παράλληλα, της ορθής απα- 
ντήσεως και καταχωρίζονται αμέσως σε ενιαία δεξαμενή 
με συνεχόμενη αρίθμηση. Παρουσία των εκπροσώπων 
όλων των Τμημάτων και του αρμοδίου μέλους του Διοικη¬ 
τικού Συμβουλίου του ΔΙ.Κ.Α.Τ.Σ.Α., κλάδου Ιατρικών Επι¬ 
στημών ή κλάδου Οδοντιατρικής κατά περίπτωση, κλη¬ 
ρώνονται οι ερωτήσεις από την ενιαία δεξαμενή. Τα θέ¬ 
ματα που κληρώνονται για τους υποψηφίους 
καταγράφονται σε ενιαίο κείμενο ή ηλεκτρονική σελίδα 
και αποστέλλονται με ΡΑΧ στα εξεταστικά κέντρα, όπου 
μετά την αναπαραγωγή τους διανέμονται στους εξεταζο¬ 
μένους. 

3. Οι εξετάσεις διενεργούνται μόνο στην Ελληνική 
γλώσσα. Το αρμόδιο μέλος Δ.Ε.Π. παραλαμβάνει τα θέ¬ 
ματα και τα παραδίδει στις αίθουσες. 

4. Οι εκπρόσωποι των Τ μημάτων παραμένουν στα Γ ρα¬ 
φεία του ΔΙ.Κ.Α.Τ.Σ.Α. για να επιλύσουν τυχόν προβλήμα¬ 
τα που θα προκύψουν και διαμορφώνουντο τελικό φύλλο 
των αναμενόμενων απαντήσεων, οι οποίες θα αποστα¬ 
λούν μαζί με τα γραπτά στα εξεταστικά Κέντρα με σκοπό 
να βοηθήσουν στην ομοιογενή και αντικειμενική βαθμο¬ 
λόγηση. 

Άρθρο 5 

Τρόπος διεξαγωγής των εξετάσεων - διάρκεια εξέτασης 

1. Στους χώρους, όπου θα διενεργηθούν οι εξετάσεις, 
λαμβάνονται όλα τα κατάλληλα μέτρα για την αδιάβλητη 
διεξαγωγή τους. Σε κάθε αίθουσα θα γίνεται ο έλεγχος 
της ταυτότητας όσων προσέρχονται στις εξετάσεις και θα 
σημειώνεται η παρουσία ή η απουσία κάθε υποψήφιου σε 
κάθε μάθημα, με βάση τις ονομαστικές καταστάσεις που 
έχουν αποσταλεί. 

2. Οι επιτηρητές παραδίδουν στους εξεταζομένους ει¬ 
δικό τετράδιο ή ηλεκτρονική σελίδα με τις ερωτήσεις πολ¬ 
λαπλής επιλογής απαντήσεων για κάθε μάθημα. Το τε- 

τράδιο ή ηλεκτρονική σελίδα με τις ερωτήσεις αποτελεί 
γραπτό δοκίμιο του εξεταζόμενου, από τη στιγμή που θα 
τεθούν σε αυτό οι κανονισμένες ακριβείς ενδείξεις των 
ατομικών στοιχείων του. Οι ενδείξεις αυτές ελέγχονται 
από τους επιτηρητές. Κατά την παράδοση του γραπτού 
δοκιμίου οι εξεταζόμενοι υπογράφουν στην αντίστοιχη 
θέση του καταλόγου των εξεταζομένων. Με την παράδο¬ 
ση κάθε τετραδίου ή της ηλεκτρονικής σελίδας ο επιτη¬ 
ρητής, παρουσία του εξεταζομένου, σφραγίζει με ειδικό 
αυτοκόλλητο το όνομα του εξεταζομένου, σημειώνει με 
οριζόντια γραμμή το τέλος της ανάπτυξης των θεμάτων 
διαγράφοντας ή εποπτεύοντας, επίσης με τη μέριμνα και 
ευθύνη του εξεταζομένου, να μην υφίσταται οποιοδήπο- 
τε κενό στις θέσεις των απαντήσεων και θέτει σφραγίδα 
με ένδειξη «ΕΞΕΤΑΣΕΙΣ - ΔΙ.Κ.Α.Τ.Σ.Α.». 

3. Η διάρκεια των εξετάσεων ορίζεται σε 2 (δύο) ώρες 
και 10 (δέκα) λεπτά. Σε κανένα υποψήφιο δεν επιτρέπεται 
η έξοδος από την αίθουσα, αν δεν έχει περάσει μία (1) του¬ 
λάχιστον ώρα από την έναρξη του χρόνου εξετάσεων του 
συγκεκριμένου μαθήματος. Κάθε υποψήφιος που εγκα¬ 
ταλείπει την αίθουσα για οποιοδήποτε λόγο παραδίδειτο 
γραπτό του και δεν έχει δικαίωμα να επανέλθει για τη συ¬ 
νέχιση της εξέτασης. 

4. Χρωματιστά μελάνια και οποιοδήποτε άλλο στοιχείο 
αναγνώρισης στο γραπτό δοκίμιο αποκλείουν το γραπτό 
απάτην εξέταση. 

5. Μετά το τέλος της εξέτασης κάθε μαθήματος, τα γρα¬ 
πτά με τις απαντήσεις καταμετρούνται από τους επόπτες 
των αιθουσών, σημειώνοντας σε ειδικό έντυπο τη συμφω¬ 
νία του αριθμού των γραπτών με τον αριθμό των εξετα- 
σθέντων και τον αριθμό των μη προσελθόντων για εξέτα¬ 
ση και παραδίδονται στους υπεύθυνους καθηγητές του 
ενιαίου εξεταστικού κέντρου για τη βαθμολόγησή τους 
από τα ορισθέντα απάτην Ειδική Επιτροπή Εξετάσεων μέ¬ 
λη Δ. Ε. Π. - βαθμολογητές, με βάση τις ορθές απαντήσεις 
που αποστέλλονται με τηλεομοιοτυπία από την Επιτροπή 
εξετάσεων του ΔΙ. Κ.Α.Τ.Σ. Α. Μετά την περάτωση της βαθ¬ 
μολογίας ο κατάλογος των επιτυχόντων και των αποτυχό- 
ντων αποστέλλεται σε τρία αντίτυπα, ένα στο ΔΙ.Κ.Α.Τ.Σ.Α. 
για την ανακοίνωσή τους, ένα στο Υπ.Ε.Π.Θ. προς γνώση 
του και ένα στον οικείο Πρόεδρο του Τμήματος όπου 
εδρεύει το εξεταστικό κέντρο βαθμολογήσεως. 

Άρθρο 6 

Πειθαρχία διαγωνιζομένων 

Ο εξεταζόμενος που έχει μαζί του σημειώσεις σχετικά 
με το εξεταζόμενο μάθημα ή αντικείμενο άλλο από αυτά 
που επιτρέπονται ή αντιγράφει ή αποπειράται να αντι¬ 
γράψει ή χρησιμοποιεί κάθε είδους μέσο υποκλοπής ή 
αναγράφει πάνω στο γραπτό δοκίμιο απρεπείς εκφρά¬ 
σεις ή συνεργεί στην τέλεση τέτοιων πράξεων αποκλείε¬ 
ται εντελώς από τις εξετάσεις του συγκεκριμένου μαθή¬ 
ματος ή για ορισμένες εξεταστικές περιόδους ανάλογα 
με τη σοβαρότητα του παραπτώματος, ύστερα από αιτιο¬ 
λογημένη απόφαση του Διοικητικού Συμβουλίου, που 
λαμβάνεται μετά από προηγούμενη απολογία του εξετα¬ 
ζόμενου. Σε κάθε περίπτωση δεν επιτρέπεται οι διαγωνι- 
ζόμενοι να φέρουν μαζί τους κινητά τηλέφωνα ή οποιοσ¬ 
δήποτε μορφής ηλεκτρονική συσκευή. Ο εξεταζόμενος 
που δολιεύεται με οποιοδήποτε τρόπο τις εξετάσεις ή 
εμποδίζει με ανυπακοή ή αταξία την ομαλή διεξαγωγή 
τους αποκλείεται από την παραπέρα εξέταση στο συγκε¬ 
κριμένο μάθημα. 


Άρθρο 7 

Βαθμολόγηση γραπτών δοκιμίων υποψηφίων 

1. Κάθε γραπτό αξιολογείται από δύο (2) βαθμολογη¬ 
τές, που έχουν οριστεί σύμφωνα με τις διατάξεις του εδα¬ 
φίου γ) της παραγράφου 1 του άρθρου 5 του Ν. 3027/ 
2002 ή με ηλεκτρονικά μέσα. Η αξιολόγηση των γραπτών 
απαντήσεων των υποψηφίων γίνεται με βάση τη μέθοδο 
των ερωτήσεων πολλαπλών επιλογών. Οι ερωτήσεις είναι 
εκατό (100) και ο χρόνος συμπλήρωσης υπολογίζεται σε 
ένα (1) λεπτό και τριάντα (30) δευτερόλεπτα ανά ερώτη¬ 
ση. Κάθε ορθή απάντηση λαμβάνει μία (1) μονάδα και ως 
ελάχιστη βάση επιτυχίας ορίζονται οι πενήντα (50) μονά¬ 
δες με άριστα τις εκατό (100). Ο αριθμός των προσφερο- 
μένων επιλογών ανά ερώτηση είναι πέντε και καθορίζεται 
από την Ειδική Επιτροπή των εξετάσεων κάθε εξεταζομέ¬ 
νου μαθήματος των Τμημάτων Ιατρικής και Οδοντιατρι¬ 
κής. Από τις πέντε (5) προσφερόμενες επιλογές η ορθή 
απάντηση είναι μόνο μία. Κάθε λανθασμένη απάντηση 
αφαιρεί το ένα τέταρτο (1/4) της μονάδας από την αντί¬ 
στοιχη ερώτηση. Ερωτήσεις αναπάντητες δεν συνυπολο¬ 
γίζονται στην τελική βαθμολογία. 

2. Οι βαθμολογητές των γραπτών δοκιμίων θα πρέπει να 
είναι τουλάχιστον το 80% των μελών Δ.Ε.Π. κατά τομέα 
και τα ονομαστικά τους στοιχεία δε δημοσιεύονται σε κα¬ 
μία περίπτωση. 

3. Επίδειξη ή επανεξέταση ή αναβαθμολόγηση του γρα¬ 
πτού δεν επιτρέπεται. 

Άρθρο 8 

Πληρωμή Παράβολου 

Για να καλυφθούν τα διάφορα έξοδα διεξαγωγής των 
εξετάσεων ο κάθε εξεταζόμενος καταβάλλει παράβολο 
στον ειδικό λογαριασμό των Πανεπιστημίων, που θα κοι¬ 
νοποιηθεί συγχρόνως με την κατάσταση κατανομής. Το 
ποσό του παράβολου ορίζεται από το Διοικητικό Συμβού¬ 
λιο του ΔΙ.Κ.Α.Τ.Σ.Α. μετά από εισήγηση της Ειδικής Επι¬ 
τροπής κατά κλάδο. 

Ιδιαίτερες λεπτομέρειες που θα προκύψουν από τηνπα- 
ρούσα ρυθμίζονται με απόφαση του Διοικητικού Συμβου¬ 
λίου του ΔΙ.Κ.Α.Τ.Σ.Α., ύστερα από γνώμη της Ειδικής Επι¬ 
τροπής κατά κλάδο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 42838 (4) 

Σύσταση ειδικής νομοπαρασκευαστικής επιτροπής με 
σκοπό την τελική επεξεργασία του σχεδίου Νόμου 
«εναρμόνιση στην εθνική νομοθεσία της Οδηγίας 
2002/58/ΕΚ του Ευρωπαϊκού Κοινοβουλίου και του 
Συμβουλίου της 12.7.2002, σχετικά με την επεξεργα¬ 
σία των δεδομένων προσωπικού χαρακτήρα και την 
προστασία της ιδιωτικής ζωής στον τομέα των ηλε¬ 
κτρονικών επικοινωνιών». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του άρθρου 10 του Ν. 3060/2002 (ΦΕΚΑ'242). 

β) Του άρθρου 23 παρ. 1 περ. ιτου Ν. 2145/1993 (ΦΕΚ 
Α' 1988). 

γ) Του άρθρου 17 του Ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν,Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις». 

δ) Του άρθρου 29 Α' του Ν. 1558/1985 (ΦΕΚΑ' 137) 
«Κυβέρνηση και Κυβερνητικά Όργανα», το οποίο προ¬ 
στέθηκε με το άρθρο 27του Ν. 2081/1992 (ΦΕΚΑ' 154) 
και αντικαταστάθηκε με το άρθρο 1 του Ν. 2469/1992 
(ΦΕΚΑ'38). 

2) Την ανάγκη σύστασης ειδικής νομοπαρασκευαστι¬ 
κής επιτροπής με σκοπό την τελική επεξεργασία του σχε¬ 
δίου νόμου «εναρμόνιση στην εθνική νομοθεσία της Οδη¬ 
γίας 2002/58/ΕΚ του Ευρωπαϊκού Κοινοβουλίου και του 
Συμβουλίου της 12.7.2002, σχετικά με την επεξεργασία 
των δεδομένων προσωπικού χαρακτήρα και την προστα¬ 
σία της ιδιωτικής ζωής στον τομέα των ηλεκτρονικών επι¬ 
κοινωνιών». 

3) Το γεγονός ότι από τις διατάξεις της παρούσας 
προκαλείται συνολική δαπάνη ύψους 4.661,00 ευρώ 
σε βάρος του προϋπολογισμού του ΤΑΧΔΙΚ, αποφασί¬ 
ζουμε: 

Τη σύσταση ειδικής νομοπαρασκευαστικής επιτροπής 
με σκοπό την τελική επεξεργασία του σχεδίου Νόμου 
«εναρμόνιση στην εθνική νομοθεσία της Οδηγίας 
2002/58/ΕΚ του Ευρωπαϊκού Κοινοβουλίου και του Συμ¬ 
βουλίου της 12.7.2002, σχετικά με την επεξεργασία των 
δεδομένων προσωπικού χαρακτήρα και την προστασία 
της ιδιωτικής ζωής στον τομέα των ηλεκτρονικών επικοι¬ 
νωνιών», αποτελούμενη από τους: 

1. Παναγιώτη Πικραμμένο, Σύμβουλο του Συμβουλίου 
της Επικράτειας, ως Πρόεδρο. 

2. Ιουλία-Αδαμαντία Ηλιοπούλου Στράγγα, Καθηγήτρια 
Πανεπιστημίου Αθηνών. 

3. Ευαγγελία Μήτρου, Επίκουρη Καθηγήτρια Πανεπι¬ 
στημίου Αιγαίου. 

4. Θεοδώρα Αντωνίου, Επίκουρη Καθηγήτρια Πανεπι¬ 
στημίου Αθηνών. 

5. Έλλη Ξένου, Γ ενική Διευθύντρια του Υπουργείου Δι¬ 
καιοσύνης. 

6. Ευτυχία Φιλιππάκη, Διευθύντρια του Υπουργείου Δι¬ 
καιοσύνης. 

7. Νικόλαο Φραγκάκη, Δικηγόρο, μέλος της Αρχής Προ¬ 
στασίας Δεδομένων Προσωπικού Χαρακτήρα, ως μέλη. 

Χρέη γραμματέα της επιτροπής θα εκτελεί ο Θεόφιλος 
Τσαγρής, υπάλληλος του Υπουργείου Δικαιοσύνης. 

Η ανωτέρω επιτροπή οφείλει να περατώσει το έργο της 
εντός ενός (1) μηνός από την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


Αριθ. ΥΠΠΘ/ΔΙΘ1Κ/ΤΔΠΕΦ/19063/85 (5) 

Καθιέρωση υπερωριακής απασχόλησης σε ιδιωτικού δι¬ 
καίου αορίστου χρόνου προσωπικό της Εθνικής Πινα¬ 
κοθήκης και Μουσείου Αλεξάνδρου Σούτζου ΕΠΜΑΣ. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1079/1980 «Περί Οργανισμού και λειτουργίας 
Εθνικής Πινακοθήκης και Μουσείο Αλεξάνδρου Σού¬ 
τζου». 

β) Του άρθρου 16, του Ν. 3205/2003 (ΦΕΚ 297/Α/2003) 
«Μισθολογικές ρυθμίσεις λειτουργών και υπαλλήλωντου 
Δημοσίου κ.λ.π.». 

γ) Του Π.Δ. 748/1966 για την κωδικοποίηση, κατάργηση, 
τροποποίηση και συμπλήρωση διατάξεων της κείμενης 
νομοθεσίας, περί της εβδομαδιαίας και Κυριακής ανα- 
παύσεως και ημερών αργίας. 

2. Τηναριθμ. 133/24.3.2004 απόφαση του Πρωθυπουρ¬ 
γού και Υπουργού Πολιτισμού «Ανάθεση άσκησης αρμο¬ 
διοτήτων στην Αναπληρωτή Υπουργό Πολιτισμού Φάνη 
Πάλλη-Πετραλιά και στους Υφυπουργούς Γεώργιο Ορ¬ 
φανό και Πέτρο Τατούλη» (ΦΕΚ527/Β). 

3. Τα αριθμ. 3413/29.12.2003 και 207/26.1.2004 έγγρα¬ 
φα της Εθνικής Πινακοθήκης - Μουσείου Αλεξάνδρου 
Σούτζου, με τα οποία ζητείται η έγκριση υπερωριακής 
απασχόλησης σε δύο (2) υπαλλήλους με σχέση εργασίας 
ιδιωτικού δικαίου αορίστου χρόνου για το α' εξάμηνο του 
έτους 2004, καθώς και το γεγονός ότι η κατά τα ανωτέρω 
απασχόληση των υπαλλήλων αυτών, καθίσταται επιτακτι¬ 
κή, επειδή παράλληλα με τις μόνιμες συλλογές του Μου¬ 
σείου, παρουσιάζονται στα πλαίσια της Πολιτιστικής Ολυ¬ 
μπιάδας, για το έτος 2004 και άλλες δύο σημαντικές εκ¬ 
θέσεις. 

4. Το αριθμ. 1377/27.2.2004 έγγραφο του Υπουργείου 
Εργασίας, που αφορά στην έγκριση, υπερωριακής απα¬ 
σχόλησης, δύο (2) συμβασιούχων υπαλλήλων της Εθνι¬ 
κής Πινακοθήκης - Μουσείο Αλεξάνδρου Σούτζου. 

5. Το γεγονός ότι από την εφαρμογή της παρούσας, 
προκαλείται δαπάνη ύψους 475,00 ευρώ, η οποία θα βα¬ 
ρύνει τον προϋπολογισμό της Ε.Π.Μ.Α.Σ. (ΚΑΕ: 0200/ 
0261), αποφασίζουμε: 

1. Εγκρίνουμε σε δύο (2) υπαλλήλους με σχέση εργα¬ 
σίας ιδιωτικού δικαίου αορίστου χρόνου, της Εθνικής Πι¬ 
νακοθήκης και Μουσείου Αλεξάνδρου Σούτζου (Ν.Π.Δ.Δ. 
που εποπτεύεται «από το Υπουργείο Πολιτισμού), την 
υπερωριακή εργασία εξήντα (60) ωρών για τον καθένα, 
πέραν του υποχρεωτικού κατά μήνα ωραρίου εργασίας 
και μέσα στα νόμιμα όρια, για το χρονικό διάστημα από 
1.1.2004 μέχρι 30.6.2004. 

2. Αρμόδια για τη διαπίστωση πραγματικής παροχής 
της κατάτα ανωτέρω εργασίας, καθίσταται η Διευθύντρια 
της Εθνικής Πινακοθήκης Μουσείου Αλεξάνδρου Σού¬ 
τζου. 

3. Η δαπάνη που θα προκύψει από τις ανωτέρω αποζη¬ 
μιώσεις ύψους 475.00 Ευρώ, θα καλυφθεί από τον προϋ¬ 
πολογισμό της Εθνικής Πινακοθήκης και Μουσείου Αλε¬ 
ξάνδρου Σούτζου (ΚΑΕ: 0200/0261). 

4. Η παρούσα απόφαση ισχύει ένα μήνα πριν από τη δη¬ 
μοσίευσή της στην Εφημερίδα της Κυβερνήσεως, και μέ¬ 
χρι 30.6.2004. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2004 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝ Η Π ΑΛΛΗ - ΠΕΤΡΑΛΙΑ 
-Φ- 

Αριθ.3431 (6) 

Συγχώνευση των Ν.Π.Δ.Δ. «Α' Κ.Α.Π.Η. Δήμου Ελευσίνας 
και Β' Κ.Α.Π.Η. Δήμου Ελευσίνας» σε ενιαίο Νομικό 
Πρόσωπο Δημοσίου Δικαίου με την επωνυμία «Κέντρο 
Ανοικτής Προστασίας Ηλικιωμένων Δήμου Ελευσί¬ 
νας». 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου ΙΟΘπαρ. 1δ και του άρθρου 
203 παρ. 6του Π.Δ. 410/95 (Δ.Κ.Κ.). 

2. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/Α/ 
30.5.1997). 

3. Τις διατάξεις του άρθρου 12 του Ν. 2880/2001 «Πρό¬ 
γραμμα «ΠΟΛΙΤΕΙΑ» για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις» 
(ΦΕΚ 9/Α/30.1.2001). 

4. Την αρίθ. 6162/31.1.1983 κοινή απόφαση των Υπουρ¬ 
γών Εσωτερικών και Υγείας και Πρόνοιας (ΦΕΚ 128/Β/ 
23.3.1983) με την οποία συστήθηκε στο Δήμο Ελευσίνας 
ίδιο Νομικό Πρόσωπο με το όνομα «Α' Κέντρο Ανοικτής 
Προστασίας Ηλικιωμένων Ελευσίνας» η οποία τροποποι¬ 
ήθηκε με την αριθ. 9389/16.12.1998 (ΦΕΚ 19/Β/21.1.1999 
απόφαση του Γενικού Γραμματέα Περιφέρειας Αττικής. 

5. Την αριθ. 14451/20.6.1985 (ΦΕΚ 413/Β/4.7.1985) 
απόφαση του Νομάρχη Δυτικής Αττικής με την οποία συ¬ 
στήθηκε στο Δήμο Ελευσίνας ίδιο Νομικό Πρόσωπο με το 
όνομα «Β' Κέντρο Ανοικτής Προστασίας Ηλικιωμένων 
Ελευσίνας» η οποία τροποποιήθηκε με την αριθ. 9390/ 
16.12.1998 (ΦΕΚ 19/Β/21.1.1999) απόφαση του Γενικού 
Γ ραμματέα Περιφέρειας Αττικής. 

6. Την αριθ. 110/2004 απόφαση του Δημοτικού Συμβου¬ 
λίου Δήμου Ελευσίνας περί: Συγχώνευσης των Α' και Β' 
ΚΕΝΤΡΩΝ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ Δή¬ 
μου Ελευσίνας και σύστασης ενιαίου Ν. Π .Δ.Δ. με την επω¬ 
νυμία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΔΗΜΟΥ ΕΛΕΥΣΙΝΑΣ». 

7. Την αριθμ. οικ. 16978/18.11.2003 (ΦΕΚ 1693/Β/ 
18.11.2003) απόφαση του Γ.Γ. Περιφέρειας Αττικής, περί 
μεταβίβασης αρμοδιοτήτων και εξουσίας υπογραφής 
στον Γενικό Διευθυντή Περιφέρειας Αττικής, αποφασί¬ 
ζουμε: 

1. Συνίσταται στο Δήμο Ελευσίνας του Νομού Αττικής 
ενιαίο Νομικό Πρόσωπο Δημοσίου Δικαίου με την επωνυ¬ 
μία: «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΔΗΜΟΥ ΕΛΕΥΣΙΝΑΣ», κατόπιν συγχώνευσης των Α' και Β' 
Κ.Α.Π.Η. Δήμου Ελευσίνας, το οποίο διέπεται από τις δια¬ 
τάξεις του άρθρου 203του Π.Δ. 410/95(Δ.Κ.Κ.). 

2. Σκοπός: 

Σκοπός του «Κέντρου Ανοικτής Προστασίας Ηλικιωμέ¬ 
νων Δήμου Ελευσίνας» είναι η δημιουργία της απαραίτη¬ 
της δομής για την ανάπτυξη δραστηριοτήτων και πρωτο¬ 
βουλιών που αφορούν την υλοποίηση πολιτικών του Δή¬ 


μου Ελευσίνας προς τους ανθρώπους της τρίτης ηλικίας 
για: 

α. Την πρόληψη και την αντιμετώπιση βιολογικών και 
κοινωνικών προβλημάτων των ηλικιωμένων, ώστε να πα¬ 
ραμείνουν αυτόνομα, ισότιμα και ενεργά μέλη του κοινω¬ 
νικού συνόλου. 

β. Την ενημέρωση, συνεργασία και ευαισθητοποίηση 
των δημοτών και των ειδικών φορέων σχετικά με τα προ¬ 
βλήματα και τις ανάγκες των ηλικιωμένων. 

γ. Την έρευνα και μελέτη για την υλοποίηση δράσεων 
υποστήριξης των ανθρώπων της τρίτης ηλικίας. 

δ. Την παροχή ιατροκοινωνικής προστασίας στους ηλι¬ 
κιωμένους, ώστε τα άτομα αυτά να παραμείνουν στην οι¬ 
κογένεια. 

ε. Την παροχή φυσιοθεραπευτικής αγωγής, εργοθερα- 
πείας, κοινωνικής εργασίας, μέριμνας για νοσοκομειακή 
περίθαλψη, οργανωμένης ψυχαγωγίας, κάθε είδους υλι¬ 
κής και ηθικής βοήθειας και εξυπηρέτησης που θα τονώ¬ 
σει σωματικά και ψυχικά τα προστατευόμενα μέλη του 
Κέντρου. 

3. Πόροι του Κ.Α.Π.Η. είναι: 

α. Η ετήσια επιχορήγηση του Δήμου Ελευσίνας, 
β. Η επιχορήγηση και κάθε άλλη παροχή του Κράτους ή 
άλλου κρατικού και μη φορέα, είτε προς το ίδιο Νομικό 
Πρόσωπο είτε προς το Δήμο Ελευσίνας για τα Νομικά 
Πρόσωπα. 

γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες από ιδιώτες ή Νομικά Πρόσωπα. 

δ. Τα έσοδα από συμβολική χρηματική συμμετοχή των 
μελών. 

ε. Οι εισπράξεις από το αντίτιμο πραγμάτων ή υπηρε¬ 
σιών που παρέχονται από το Νομικό Πρόσωπο, 
στ. Οι πρόσοδοι από την ίδια αυτού περιουσία, 
ζ. Η επιχορήγηση ή χρηματοδότηση από την Ευρωπαϊ¬ 
κή Ένωση. 

η. Η επιχορήγηση ή χρηματοδότηση από Εθνικά ή Ευ¬ 
ρωπαϊκά Προγράμματα, 
θ. Κάθε άλλη νόμιμη πρόσοδος. 

4. Διοίκηση: 

Το συνιστώμενο Νομικό Πρόσωπο διοικείται από Διοι¬ 
κητικό Συμβούλιο με 11 μέλη, τα οποία μαζί με ισάριθμους 
αναπληρωτές τους ορίζονται από το Δημοτικό Συμβού¬ 
λιο. 

• Πρόεδρος του Διοικητικού Συμβουλίου είναι ο Δή¬ 
μαρχος ή άλλο αιρετό ή μη μέλος του που ορίζεται από 
αυτόν. 

• Μέλη του Διοικητικού Συμβουλίου είναι Δημοτικοί 
Σύμβουλοι και Δημότες ή κάτοικοι που έχουν ανάλογη 
επαγγελματική ή κοινωνική δράση ή ειδικές γνώσεις. 

• Για το σκοπό του Νομικού Προσώπου εκ των οποίων 
δύο (2) εκπρόσωποι των μελών και ένας (1) εκπρόσωπος 
των συνταξιούχων. 

• Η θητεία των μελών του Διοικητικού Συμβουλίου ορί¬ 
ζεται με απόφαση του Δημοτικού Συμβουλίου και λήγει 
πάντοτε με την εγκατάσταση του νέου Διοικητικού Συμ¬ 
βουλίου. 

• Το Δ.Σ εκλέγει ένα (1) έκτων μελών του ως Αντιπρόε¬ 
δρο και έναν (1) ως Γ ραμματέα. 

5. Περιουσία - υποκατάσταση δικαιωμάτων και υποχρε¬ 
ώσεων: 

Περιουσία των κατ’ ιδία συγχωνευομένων ΚΑΠΗ πε¬ 
ριέρχεται στο ενιαίο Νομικό Πρόσωπο, το οποίο εξομοιώ¬ 
νεται με καθολικό διάδοχο δηλαδή υποκαθίσταται αυτό- 




8448 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δικαίως και χωρίς καμία άλλη διατύπωση σε όλα εν γένει 
τα δικαιώματα και τις υποχρεώσεις των συγχωνευθέντων 
νομικών Προσώπων από τη δημοσίευση της απόφασης 
για τη συγχώνευση στην Εφημερίδα της Κυβερνήσεως. 

Προσωπικό: 

Οι θέσεις του προσωπικού που υπηρετεί στα συγχω- 
νευόμενα Α' και Β' ΚΑΠΗ μεταφέρονται αυτοδικαίως στο 
νέο δημοτικό νομικό πρόσωπο. Στις θέσεις αυτές με από¬ 
φαση του Διοικητικού Συμβουλίου εντάσσεται το προσω¬ 
πικό με την ίδια σχέση με την οποία υπηρετούσε στα συγ- 
χωνευμένα νομικά πρόσωπα». 

6. Εκπροσώπηση: 

Το Νομικό Πρόσωπο εκπροσωπείται σταΔικαστήρια και 
σε κάθε άλλη αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

Εκκρεμείς δίκες των συγχωνευόμενων Ν.Π. συνεχίζο¬ 
νται από το νέο Νομικό Πρόσωπο χωρίς καμία ειδικότερη 
διατύπωση για τη συνέχιση από αυτό. 

7. Κάλυψη Δαπάνης: 

Από τις διατάξεις της απόφασης αυτής προκαλείται δα¬ 
πάνη ύψους 391.410 ευρώ σε βάρος του προϋπολογι¬ 
σμού του Δήμου για το έτος 2004 που ισούται με το άθροι¬ 
σμα των αναπορρόφητων επιχορηγήσεων του Δήμου 
προς τα συγχωνευόμενα Νομικά Πρόσωπα για το έτος 
2004 και η οποία θα βαρύνει μετά την δημοσίευση της 
πράξης νέο Κ. Α. για το τρέχον οικονομικό έτος και θα προ¬ 
σαρμόζεται ανάλογα στα επόμενα οικονομικά έτη. 

Με τη δημοσίευση της απόφασης αυτής στην Εφημερί¬ 
δα της Κυβερνήσεως καταργούνται τα Νομικά πρόσωπα 
Δημοσίου Δικαίου του Δήμου Ελευσίνας Α' και Β' ΚΑΠΗ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 16 Απριλίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 17595 (7) 

Σύσταση Νομικού Προσώπου στο Δήμο Χαλανδρίου 
Ν. Αττικής με το όνομα «23η Σχολική Επιτροπή». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/1995 
(Φ.Ε.Κ. Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8του άρθρου 9του Ν. 
2640/1998 (Φ.Ε.Κ. 206/1998τ. Α'). 

4. Την αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/ 
18.11.2003 τ.Β'«Μεταβίβαση αρμοδιοτήτων και εξουσίας 
υπογραφής "ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" απο¬ 


φάσεων, εγγράφων και άλλων πράξεων στον Γ ενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

5. Την αριθμ. 88α/2004 απόφαση του Δημοτικού Συμ¬ 
βουλίου του Δήμου Χαλανδρίου για σύσταση ιδίου Νομι¬ 
κού Προσώπου με το όνομα «23η Σχολική Επιτροπή», 
αποφασίζουμε: 

1. Συστήνουμε στο Δήμο Χαλανδρίου του Νομού Αττι¬ 
κής Νομικό Πρόσωπο με το όνομα: 

«23η Σχολική Επιτροπή», το οποίο διέπεται από τις δια¬ 
τάξεις του άρθρου 203του Π.Δ/τος410/1995. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 

β) Η εκτέλεση έργων για την επισκευή και συντήρηση 
των διδακτηρίων. 

γ) Η αποκατάσταση φθορών και ζημιών επίπλων, εξο¬ 
πλισμού και γενικά των εγκαταστάσεων. 

δ) Η φροντίδα για την εξεύρεση άλλων πόρων και ο ανε¬ 
φοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Χα¬ 
λανδρίου, ύψους 30.000 ευρώ για το τρέχον οικονομικό 
έτος. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό του Δήμου Χαλανδρίου οικονομικού 
έτους 2004, ύψους 30.000 Ευρώ εις βάρος του Κ.Α. 212.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




